
ROMÂNIA                                                                                                 

JUDEŢUL TIMIŞ                                                                   
MUNICIPIUL TIMIŞOARA


DIRECŢIA DRUMURI, PODURI, PARCAJE, REȚELE DE UTILITĂȚI

SERVICIUL DRUMURI, PODURI, PARCAJE, CANALIZARE, ALIMENTARE CU APĂ

BIROUL DRUMURI, PODURI ŞI PARCAJE

  SC2021 –             /     

RAPORT DE SPECIALITATE

privind declararea ca fiind de utilitate publică locală lucrările aferente obiectivului de investiţie
„Amenajare zona Torac-Rudolf Walter-Canal Bega”


Având în vedere Referatul de aprobare a Proiectului de Hotărâre nr. SC2021-           /     

al Primarului Municipiului Timişoara şi Proiectul de Hotărâre privind declararea ca fiind de utilitate publică locală lucrările aferente obiectivului de investiţie „Amenajare zona Torac-Rudolf Walter-Canal Bega”,

Facem următoarele precizări:

Direcţia Generală Drumuri, Poduri, Parcaje și Rețele de Utilități prin Biroul Drumuri, Poduri și Parcaje are cuprins în programul de dezvoltare aferent anului 2021 realizarea obiectivului de investiţii „Amenajare zona Torac-Rudolf Walter-Canal Bega”.


În urma dezvoltării imobiliare a localităților învecinate Timișorii din zona de sud și est, respectiv comunele Moșnița Nouă și Ghiroda, accesul dinspre aceste localități spre oraș (sau viceversa) se desfășoară cu dificultate în timpul orelor de vârf, existând o singură arteră de acces către fiecare localitate destinată tuturor autovehiculelor rutiere. Amenajarea străzilor din prezentul obiectiv are ca scop facilitarea accesului pietonal, ciclistic și rutier din Timișoara înspre localitățile limitrofe. 



În prezent străzile sunt pline de gropi, denivelări şi faianțări, motiv pentru care circulaţia (rutieră, ciclistică şi pietonală) se desfăşoară cu dificultate. În unele zone nu exista o delimitare între trotuar si carosabil ceea ce ridică riscul unor accidente. De asemenea, traficul pietonal este îngreunat de inexistenţa trotuarelor pe porţiuni bune de drum, pe majoritatea străzilor care fac subiectul acestui obiectiv de investitie. În cazul circulației ciclistice, situația e mult mai deficitară întrucât nu există piste amenajate.



Având în vedere infrastructura de ciclism realizată de comuna Ghiroda până la limita unității administrativ-teritoriale, respectiv strada Canal Bega, amenajarea pistei în continuarea celei realizate, pe strada Canalul Bega și pe restul străzilor din prezentul obiectiv ar fi impetuos necesară în scopul facilitării circulației ciclistice între Timișoara, Ghiroda și Moșnița Nouă.




Din toate considerentele prezentate mai sus, lucrările de reabilitare sunt absolut necesare.

Ținând cont de prevederile următoarelor acte normative:


- O.G. nr. 43/1997 privind regimul juridic al drumurilor, republicată și Ordinul nr. 49/27.01.1998 pentru aprobarea Normelor tehnice privind proiectarea si realizarea străzilor în localitățile urbane, cap. 3, pct. 3.8: ,,Desfiinţarea, lărgirea sau crearea de străzi noi în cadrul unor cvartaluri existente se pot face prin hotărâre a guvernului, la propunerea Regiei Autonome "Administraţia Națională a Drumurilor din România", în cazul drumurilor naţionale, prin hotărâre a consiliilor locale, în cazul străzilor, şi la propunerea consiliilor judeţene, în cazul drumurilor judeţene” 

- Legea nr. 24/2007 privind reglementarea și administrarea spațiilor verzi din zonele urbane, art.18, aliniatul (4); ,,Schimbarea destinaţiei terenurilor înregistrate în registrul local al spaţiilor verzi se poate face numai pentru lucrări de utilitate publică, stabilite în baza documentaţiilor de urbanism, aprobate conform legislaţiei în vigoare”,


- Legea nr. 33/1994 privind exproprierea pentru cauză de utilitate publică, art. 6.,, Sunt de utilitate publică lucrările privind: prospecţiunile şi explorările geologice; extracţia şi prelucrarea substanţelor minerale utile; instalaţii pentru producerea energiei electrice; căile de comunicaţii, deschiderea, alinierea şi lărgirea străzilor; sistemele de alimentare cu energie electrică, telecomunicaţii, gaze, termoficare, apă, canalizare; instalaţii pentru protecţia mediului, ....ˮ


- și de solicitările de clarificări ale Agenției Naționale pentru Protecția Mediului Timiș înaintate în cadrul procedurii de emitere a acordului de mediu, solicitat prin Certificatul de Urbanism. Conform acestor solicitări este necesară completarea documentației depuse la ANPM Timiș cu dovada că lucrările aferente obiectivlui pentru care s-a solicitat acordul de mediu sunt de utilitate publică,
 


 considerăm că obiectivul mai sus menționat face parte din categoria lucrărilor de utilitate publică.







Având în vedere prevederile legale, apreciem că Proiectul de Hotărâre privind declararea ca fiind de utilitate publică locală lucrările aferente obiectivului de investiţie „Amenajare zona Torac-Rudolf Walter-Canal Bega”, îndeplineşte condițiile pentru a fi supus dezbaterii și aprobării plenului Consiliului Local. 

